Jacob Adkin

Jacob Adkin (født 18. mai 1996 i Edinburgh) er en britisk terrengløper, som konkurrerer i terrengløp, motbakkeløp og fjelløp. Han vant EM i motbakkeløp 2019, både individuelt og i lagkonkurransen.

Idrettskarriere

2014 
Adkin vant det skotske juniormesterskapet i motbakkeløp i 2014. Han deltok i EM i motbakkeløp 2014, og kom der på åttendeplass i juniorklassen (U20). Storbritannia kom der på fjerdeplass i lagkonkurransen. Han deltok også i VM i motbakkeløp 2014, der han kom på 23.-plass, og fikk bronse i lagkonkurransen i juniorklassen.

2015 
Han ble skotsk juniormester i motbakkeløp i mai 2015, for andre år på rad. I det skotske mesterskapet i terrengløp kom han på tiendeplass i juniorklassen. Han deltok i juniorklassen under EM i motbakkeløp 2015 i Portugal, og kom der på sjetteplass individuelt og tredjeplass i lagkonkurransen. I september kom han på åttendeplass i juniorklassen under VM i motbakkeløpp 2015 i Wales, og fikk bronse i lagkonkurransen.

2016 
Han kom på 26.-plass i det britiske mesterskapet i motbakkeløp, og deltok ikke i EM eller VM denne sesongen.

2018 
Adkin deltok i seniorklassen under VM i motbakkeløp 2018, og kom der på sjetteplass individuelt, som beste britiske utøver. Storbritannia kom på fjerdeplass i lagkonkurransen.

2019 
Den 7. juli 2019 vant han EM i motbakkeløp 2019, foran Stian Øvergaard og Xavier Chevrier. Han fikk også gull i lagkonkurransen sammen med det britiske laget.

Referanser

Eksterne lenker 
 
  Life's Mountainous Journey - blogg

Britiske terrengløpere
Europamestere i motbakkeløp
Personer fra Edinburgh